**10 мая - 120 гадоў**

**з дня нараджэння Янкі Маўра**

***Імя Янкі Маўра нададзена Мінскай абласной дзіцячай бібліятпэцы, Бышчанскай базавай школе (на будынку - мемарыяльная дошка) і вуліцы ў Мінску (а на доме, дзе жыў пісьменнік, - вул. К. Маркса, 36 - мемарыяльная дошка, выкананая скульпшарам Іванам Міско і ўсталяваная ў 1975 г.).***

*Літаратурнае краязнаўства*

**ШКОЛЬНЫ ЛІТАРАТУРНЫ МУЗЕЙ ЯНКІ МАЎРА**

Музей, што месціцца ў Бытчанскай базавай школе Барысаўскага раёна, адчынены 30 кастрычніка 1973 г. Яго фонды налічваюць 120 экспанатаў, у тым ліку 75 арыгінальных.

У школьным музеі можна ўбачыць дакументы, архіўныя матэрыялы, якія распавядаюць пра жыццё і творчасць пісьменніка Янкі Маўра (Івана Фёдарава), які ў 1905 — 1906 гг. працаваў у школе вёскі Бытча. Сярод экспанатаў — асабістыя рэчы Янкі Маўра: акуляры, ручка, радыёпрыёмнік, скарбонка, пісьмовы стол, кніжная паліца, тумбачка, малюнкі. Ёсць матэрыялы пра ўдзел пісьменніка ў 1906 г. у нелегальным настаўніцкім з'ездзе ў вёсцы Мікалаеўшчына Мінскай вобласці, за што ён паводле рашэння суда быў пазбаўлены права выкладаць у школе і ўзяты пад нагляд паліцыі; аб працы ў Народным камісарыяце асветы БССР; копіі дакументаў пра наданне Янку Маўру ў 1968 г. звання заслужанага дзеяча культуры Беларусі і прысуджэнне ў 1972 г. (пасмяротна) Дзяржаўнай прэміі Беларусі за аповесці "Чалавек ідзе", "У краіне райскай птушкі", "Сын вады", "Палескія рабінзоны", "ТВТ", "Шлях з цемры", раман "Амок". Экспануюцца фотаздымкі, паміны родных і блізкіх, лісты, матэрыялы перапіскі з архівамі, музеямі, людзьмі, якія ведалі пісьменніка, а таксама найлепшыя творчыя працы вучняў па яго літаратурнай дзейнасці.

Экспазіцыя музея ўключае ў сябе багатую бібліятэку Янкі Маўра, збор яго твораў, кнігі многіх нашых пісьменнікаў з іх аўтографамі.

Ініцыятарам стварэння музея была настаўніца Бытчанскай школы Яніна Брыж. Цяпер музеем кіруе настаўніца беларускай мовы і літаратуры Тамара Верамеева.

Экскурсіі праводзяцца паводле заявак штодзённа да з 900да 1500, акрамя нядзелі.

**Адрас:** 222120, в. Бытча Барысаўскага раёна Мінскай вобласці. Тэл.: (8-277) 74-519.

Да **Бытчы** можна даехаць: цягніком (электрычкай) да чыгуначнай станцыі "Барысаў-Пасажырскі", потым пераехаць на аўтавакзал і адтуль аўтобусамі "Барысаў - Крацэвічы", "Барысаў - Бягомль", "Барысаў - Плешчаніцы" да прыпынку "Веска Бытча".

**Падрыхтаваў Эдвард КАРБАНОВІЧ.**

***Крыніца:***

Карабановіч, Э. Школьны літаратурны музей Янкі Маўра / Эдвард Карабановіч // Роднае слова. – 2003. – №4. – С. 103.